เงินบาทเย็นนี้ 35.86 อ่อนค่าจากช่วงเช้า รับผลธปท.ผ่อนคลายลงทุนตปท.
เงินบาทปิดตลาดเย็นนี้อยู่ที่ระดับ 35.86 บาท/ดอลลาร์ อ่อนค่าจากช่วงเช้าเปิดตลาดเนี้ที่ระดับ 35.69 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.65-35.89 บาท/ดอลลาร์
28 ส.ค. 2558

ผู้สื่อข่าวรายงานว่า นักบริหารเงิน เปิดเผยว่า เงินบาทปิดตลาดเย็นนี้อยู่ที่ระดับ 35.86 บาท/ดอลลาร์ อ่อนค่าจากช่วงเช้าเปิดตลาดเนี้ที่ระดับ 35.69 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.65-35.89 บาท/ดอลลาร์
“หลังแบงก์ชาติออกมาตรการผ่อนคลายเรื่องการลงทุนในต่างประเทศ และมี comment ว่าค่าเงินบาทอยู่ในระดับที่สอดคล้องกับพื้นฐานเศรษฐกิจของประเทศแล้ว ทำให้ตลาดมองว่าแบงก์ยังไม่เข้ามาแทรกแซงในช่วงนี้” นักบริหารเงิน กล่าว
ขณะที่ตลาดจับตาการประชุมประจำปีที่เมืองแจ็คสันโฮล รัฐไวโอมิง วันที่ 29 ส.ค.นี้ ซึ่งนายสแตนเลย์ ฟิชเชอร์ รองประธานธนาคารกลางสหรัฐ(เฟด), นายมาร์ค คาร์นีย์ ผู้ว่าการธนาคารกลางอังกฤษ(BOE) และนายรากุราม ราชัน ผู้ว่าการธนาคารกลางอินเดีย จะอภิปรายเรื่องภาวะเงินเฟ้อทั่วโลก
ทั้งนี้นักบริหารเงินประเมินกรอบการเคลื่อนไหวของเงินบาทในสัปดาห์หน้าไว้ระหว่าง 35.60-36.00 บาท/ดอลลาร์
 ล่าสุด THAI BAHT SPOT RATE FIXING อยู่ที่ระดับ 35.8575 บาท/ดอลลาร์